Source: http://www.handlova.sk/index.php?id_menu=18277
Timestamp: 2019-09-17 14:55:00+00:00

Document:
Smernica č.4/2006 o slobodnom prístupe k informáciám
Slobodný prístup k informáciám > Smernica č.4/2006 o slobodnom prístupe k informáciám
Smernica č. 4/2006 primátora mesta Handlová, ktorou sa upravuje postup pri poskytovaní informácií v podmienkach územnej samosprávy mesta Handlová
Na zabezpečenie realizácie zákona číslo 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov v podmienkach územnej samosprávy Mesta Handlová vydávam túto smernicu:
Čl. 1 Účel
1.1.Mesto Handlová (ďalej len mesto) je povinné podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (ďalej len zákon o slobode informácií) umožniť každej fyzickej osobe alebo právnickej osobe prístup k informáciám, ktoré má k dispozícii, a to bez preukázania právneho alebo iného dôvodu alebo záujmu, pre ktorý sa informácia poskytuje.ň
1.2. Smernica o poskytovaní informácií (ďalej len Smernica) upravuje pravidlá pre poskytovanie informácií v zmysle zákona o slobode informácií v podmienkach územnej samosprávy Mesta Handlová.
1.3. Smernica je záväzná pre všetkých zamestnancov Mesta Handlová, ktorí sú povinní pri poskytovaní informácií v zmysle vyššie citovaného zákona sa ňou riadiť.
1.4. Povinnými osobami v podmienkach samosprávy Mesta Handlová sú:
právnické osoby zriadené mestom:
Plaváreň Handlová
Mestská knižnica Handlová
Základné školy v Handlovej v zriaďovacej pôsobnosti mesta s právnou subjektivitou
Základná umelecká škola Handlová
CVČ Relax Handlová,
ktoré sú povinné zverejniť informácie v zmysle § 5 ods. 1 zákona o slobode informácií.
právnické osoby založené povinnou osobou pod bodom A.:
Mestský bytový podnik Handlová s.r.o.
HATER-HANDLOVÁ, spol. s r.o. Handlová
Help, n. o. Handlová
Jazmín n. o. Handlová,
ktoré sprístupnia iba informácie o nakladaní s majetkom mesta, hospodárení s verejnými prostriedkami a o obsahu, plnení a činnostiach vykonávaných na základe zmluvy v zmysle § 3 ods. 2 zákona.
1.5. Mestská polícia Handlová sa v zmysle tejto Smernice rozumie organizačným útvarom mesta.
2.1. Mesto je povinné zverejniť tieto informácie:
spôsob zriadenia mesta, jeho právomoci a kompetencie a popis organizačnej štruktúry
miesto, čas a spôsob, akým možno získavať informácie, informácie o tom, kde možno podať žiadosť, návrh, podnet, sťažnosť alebo iné podanie
postup, ktorý musí mesto dodržiavať pri vybavovaní všetkých žiadostí, návrhov a iných podaní, vrátane príslušných lehôt, ktoré je potrebné dodržať
prehľad predpisov, pokynov, inštrukcií, výkladových stanovísk, podľa ktorých mesto koná a rozhoduje, alebo ktoré upravujú práva a povinnosti fyzických osôb a právnických osôb vo vzťahu k mestu
sadzobník správnych poplatkov, ktoré mesto vyberá za správne úkony a sadzobník úhrad za sprístupňovanie informácií.
2.2.1. Zverejniť informácie podľa bodu 2.1. písm. a) až f) je povinná aj právnická osoba zriadená mestom.
2.2. Mesto ďalej povinne zverejňuje primeraným spôsobom informácie v zmysle § 5 ods. 9 zákona:
termíny zasadnutí a návrh programu rokovania mestského zastupiteľstva mesta a zasadnutí komisií mestského zastupiteľstva
termíny verejných schôdzí a zápisnice z verejných schôdzí
texty predložených návrhov všeobecne záväzných nariadení mesta
texty schválených uznesení MsZ a navrhovaných a schválených všeobecne záväzných nariadení mesta do troch dní po ich schválení v MsZ
údaje o účasti poslancov na zasadnutiach MsZ a výpisy o hlasovaní poslancov do troch dní po skončení zasadnutia MsZ.
2.3. Mesto je povinné zverejniť označenie nehnuteľnej veci, vrátane bytov a nebytových priestorov a hnuteľnej veci, ktorej nadobúdacia cena bola vyššia ako 20-násobok minimálnej mzdy vo vlastníctve mesta, ak tento majetok mesto previedlo do vlastníctva, alebo ak tento majetok prešiel do vlastníctva inej osoby než orgánu verejnej moci, dátum prevodu alebo prechodu vlastníctva a právny titul, ako aj informácie o osobných údajoch a iných identifikačných údajoch osôb, ktoré nadobudli tento majetok do vlastníctva, a to v rozsahu
meno a priezvisko, názov alebo obchodné meno
adresa pobytu alebo sídlo
2.4. Informácie uvedené v bode 2.1., 2.2. a 2.3. tohto článku mesto zverejňuje spravidla spôsobom umožňujúcim hromadný prístup:
na internete na webovej stránke mesta
v sídle povinnej osoby na verejne prístupnom mieste - na úradných tabuliach mesta a na všetkých jej pracoviskách.
2.5. Zverejnenie informácií uvedených v bode 2.1. a 2.2. tohto článku, každú zmenu alebo doplnenie informácií zabezpečí referent pre komunikáciu a marketing v súčinnosti s vecne príslušným organizačným útvarom mestského úradu ( ďalej len MsÚ).
2.6.Informácie uvedené v bode 2.3. tohto článku mesto zverejňuje spôsobom umožňujúcim hromadný prístup, a to najmenej po dobu jedného roka odo dňa, keď došlo k prevodu alebo prechodu vlastníctva. Zverejnenie informácií, každú zmenu alebo doplnenie informácií zabezpečí referent správy majetku.
2.7. Povinné zverejňovanie informácií v zmysle bodu 2.3. tohto článku sa vzťahuje na prevod alebo prechod majetku, ktorý sa uskutočnil po 2. januári 2006 a na návrhy na začatie konania doručené po 2. januári 2006.
2.8. Mesto postupuje pri povinnom zverejňovaní informácií v zmysle tohto článku v súlade s § 8 až § 12 zákona o slobode informácií, t.j. nezverejní informáciu, ktorá je predmetom ochrany utajovaných skutočností, ochrany osobnosti a osobných údajov, ochrany obchodného tajomstva a ďalších obmedzení prístupu k informáciám v zmysle citovaných zákonných ustanovení.
3.1.Sprístupnenie informácie na žiadosť je poskytnutie každej informácie, ktorú má mesto k dispozícii, pričom nepatrí medzi informácie, ktoré sa zverejňujú povinne a jej poskytnutie nie je obmedzené zákonom v súlade s § 8 až § 12 zákona o slobode informácií.
3.2. Mesto nesprístupní informácie, ktoré sú označené ako:
utajovaná skutočnosť podľa zákona č. 215/2004 Z. z. o ochrane utajovaných skutočností alebo daňové tajomstvo podľa zákona č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov
obchodné tajomstvo podľa § 17 až § 20 Obchodného zákonníka a § 122 Trestného zákona, s výnimkou informácií podľa § 10 ods. 2 zákona o slobode informácií
bankové tajomstvo podľa osobitného zákona.
3.3. Mesto obmedzí sprístupnenie informácie alebo nesprístupní informáciu uvedenú v § 11 zákona o slobode informácií.
3.4. Informácie, ktoré sa dotýkajú osobnosti a osobných údajov sprístupní mesto vtedy, ak to ustanovuje zákon č. 428/2002 Z. z. o ochrane osobných údajov v znení neskorších predpisov, prípadne to umožňuje § 9 a nasl. Občianskeho zákonníka, alebo s predchádzajúcim písomným súhlasom dotknutej osoby.
3.5. Mesto sprístupní osobné údaje:
primátora mesta, poslancov mestského zastupiteľstva v súlade s čl. 2 ods. 1 písm. p) ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z.
vedúcich zamestnancov, ktorých miesto sa podľa pracovného poriadku obsadzuje na základe výsledku výberového konania podľa § 5 ods. 1 zákona č. 552/2003 Z. z. o výkone práce vo verejnom záujme v znení neskorších predpisov
členov hodnotiacej komisie alebo iného obdobného orgánu, ktorý sa zúčastňuje na procese rozhodovania o použití verejných prostriedkov podľa § 2 písm. a) zákona č. 553/2004 Z. z. o rozpočtových pravidlách verejnej správy a o zmene a doplnení niektorých zákonov.
Vo všetkých prípadoch uvedených vyššie sa sprístupnenie vykoná v tomto rozsahu:
funkcia a deň ustanovenia alebo vymenovania do funkcie
pracovné zaradenie a deň začiatku výkonu pracovnej funkcie
miesto výkonu funkcie alebo pracovnej činnosti a orgán, v ktorom túto funkciu alebo činnosť vykonáva
mzda, plat alebo platové pomery a ďalšie finančné náležitosti priznané za výkon funkcie alebo za výkon pracovnej činnosti, ak sú uhrádzané z rozpočtu mesta.
Podanie a prijatie žiadosti
4.1. Žiadosť možno podať písomne, ústne, faxom, elektronickou poštou alebo iným technicky vykonateľným spôsobom.
4.2. Zo žiadosti musí byť zrejmé, ktorej povinnej osobe je určená, meno, priezvisko, názov alebo obchodné meno žiadateľa, jeho adresa pobytu alebo sídlo, ktorých informácií sa žiadosť týka a aký spôsob sprístupnenia informácií žiadateľ navrhuje.
4.3. Žiadosť je podaná dňom, keď bola oznámená mestu.
4.4.Písomná žiadosť o sprístupnenie informácie sa prijíma v podateľni MsÚ, ktorá ju zaeviduje do centrálnej evidencie došlej pošty. Takto zaevidovanú žiadosť podateľňa postúpi poverenému zamestnancovi mesta, ktorý vedie ku každej žiadosti spis, ktorý spolu so žiadosťou postúpi na vybavenie vecne príslušnému organizačnému útvaru MsÚ.
4.5. Ústna žiadosť (osobná alebo telefonická) sa podáva v podateľni alebo u povereného zamestnanca mestského úradu, kde sa spíše na tlačive o prijatí ústnej žiadosti podľa prílohy č. 1 tejto Smernice, zaeviduje sa v podateľni, po založení spisu povereným zamestnancom sa tento spolu so žiadosťou postúpi na vybavenie vecne príslušnému organizačnému útvaru.
4.6. Pri žiadosti prijatej faxom alebo elektronickou poštou sa postupuje podľa bodu 4.4. tohto článku.
5.1. Ústnu žiadosť o poskytnutie informácie môže prijať a vybaviť každý organizačný útvar v súlade s náplňou činnosti a organizačným poriadkom MsÚ. Ten, kto prijal ústne podanú žiadosť, je povinný spísať ju na tlačivo o prijatí ústnej žiadosti podľa prílohy č. 1, dať zaevidovať do podateľne a odovzdať ho k centrálnej evidencii žiadostí o poskytnutie informácií vedenej povereným zamestnancom. Ďalej sa postupuje obvyklým spôsobom.
5.2. Ak je na vybavenie žiadosti príslušných viac organizačných útvarov alebo sa na vybavení žiadosti bude podieľať viac zamestnancov mesta, poverený zamestnanec, ktorý vedie spisovú agendu, žiadosť zaeviduje, rozmnoží a kópie postúpi vecne príslušným organizačným útvarom. Na kópii vyznačí ku každej časti žiadosti príslušný organizačný útvar a predloží prednostovi, ktorý určí gestorský útvar na vybavenie žiadosti.
5.3. Originál žiadosti zostáva u povereného zamestnanca, ktorý vedie spisovú agendu a ktorý založí k žiadosti spis.
5.4. Zamestnanec, ktorý vedie spisovú agendu oznámi vecne príslušným organizačným útvarom, kto bol určený gestorsky žiadosť vybaviť.
5.5. Organizačný útvar MsÚ vybavuje určenú časť žiadosti samostatne, ak:
vyzve žiadateľa na doplnenie žiadosti podľa Čl. 8
postúpi žiadosť podľa Čl. 9 ods. 1
prednosta MsÚ predĺži lehotu na vybavenie žiadosti podľa Čl. 10 ods. 1.
6.1. Centrálnu evidenciu všetkých prijatých žiadostí o poskytnutie informácií vedie poverený zamestnanec.
6.2. Centrálna evidencia obsahuje:
obsah žiadosti, formu podania a navrhovaný spôsob poskytnutia informácie
výsledok, formu a dátum vybavenia žiadosti (poskytnutie informácie, rozhodnutie o neposkytnutí, neposkytnutie bez vydania rozhodnutia, odloženie žiadosti, postúpenie žiadosti)
podanie opravného prostriedku (dátum podania a výsledok vybavenia).
6.3. Spisový materiál k žiadosti o poskytnutie informácie je vedený počas trvania jej vybavovania na vecne príslušnom organizačnom útvare MsÚ. Spisový obal sa označuje registratúrnou značkou AO1 s lehotou uloženia 5 rokov. Po vybavení žiadosti sa spis, ktorý sa viaže na predmetnú žiadosť, odstúpi poverenému zamestnancovi, ktorý centrálne eviduje a archivuje agendu žiadostí o poskytnutie informácií.
7.1. Ak predmetom žiadosti je získanie informácie, ktorá už bola zverejnená, môže poverený zamestnanec najneskôr do piatich dní od prijatia žiadosti namiesto sprístupnenia informácie žiadateľovi oznámiť údaje, ktoré umožňujú vyhľadanie a získanie zverenej informácie.
7.2. Ak žiadateľ trvá na sprístupnení zverejnenej informácie, poverený zamestnanec mu ju sprístupní alebo odstúpi žiadosť na vybavenie vecne príslušnému organizačnému útvaru. V takomto prípade začína lehota na sprístupnenie plynúť dňom, keď žiadateľ oznámil, že trvá na priamom sprístupnení informácie.
Odloženie žiadosti
8.1. Ak podaná žiadosť nemá predpísané náležitosti podľa § 14 ods. 2 zákona o slobode informácií, poverený zamestnanec, ktorý žiadosť eviduje, vyzve žiadateľa, aby neúplnú žiadosť doplnil. Vo výzve na doplnenie žiadosti určí lehotu minimálne sedem dní a poučí žiadateľa, ako má žiadosť doplniť.
8.2. Ak žiadateľ ani na základe výzvy v stanovenej lehote neúplnú žiadosť nedoplní a informácie nemožno pre tento nedostatok sprístupniť, odloží sa táto bez vydania rozhodnutia. O odložení žiadosti sa rozhodnutie nevydáva.
9.1. Vecne príslušný organizačný útvar, ktorý žiadosť vybavuje, posúdi, či je mesto povinné na poskytnutie informácie a či má požadovanú informáciu k dispozícii. Ak mesto nemá požadovanú informáciu k dispozícii a má vedomosť o tom, kde možno túto informáciu získať, postúpi žiadosť do piatich dní odo dňa jej doručenia inej povinnej osobe, ktorá má požadovanú informáciu k dispozícii a postúpenie žiadosti bezodkladne oznámi žiadateľovi. Lehota na vybavenie žiadosti začína plynúť znovu dňom, keď povinná osoba dostala postúpenú žiadosť.
9.2. Ak vecne príslušný organizačný útvar, ktorý žiadosť vybavuje, nemá požadované informácie k dispozícii a nemá vedomosť o tom, kde možno informáciu získať, žiadosť odmietne rozhodnutím.
10.1. Žiadosť o sprístupnenie informácie vecne príslušný organizačný útvar MsÚ vybaví bez zbytočného odkladu, najneskôr do ôsmich pracovných dní odo dňa podania žiadosti alebo odo dňa odstránenia nedostatkov žiadosti.
10.2. Lehotu na sprístupnenie informácie možno predĺžiť, najviac však o osem pracovných dní zo zákonných závažných dôvodov uvedených v §17 ods. 2 zákona o slobode informácií. Predĺžiť lehotu môže prednosta MsÚ. Predĺženie lehoty oznámi vecne príslušný organizačný útvar žiadateľovi bezodkladne, najneskôr pred uplynutím lehoty podľa bodu 10.1. s uvedením dôvodov, ktoré k predĺženiu viedli.
Spôsob sprístupnenie informácie na žiadosť
Informácie sa sprístupňujú najmä ústne, nahliadnutím do spisu vrátane možnosti vyhotoviť si odpis alebo výpis, odkopírovaním informácie na technický nosič dát, sprístupnením kópií predlôh s požadovanými informáciami, telefonicky, faxom, písomne poštou, elektronickou poštou. Ak informáciu nemožno sprístupniť spôsobom určeným žiadateľom, dohodne vecne príslušný organizačný útvar, ktorý žiadosť vybavuje, so žiadateľom iný spôsob sprístupnenia informácie.
Vybavenie žiadosti
12.1. Ak vecne príslušný organizačný útvar, ktorý žiadosť vybavuje, poskytne informácie v plnom rozsahu a v stanovenej lehote, urobí o tom rozhodnutie zápisom v spise podľa prílohy č. 2 tejto Smernice. Záznam podpisuje vedúci vecne príslušného organizačného útvaru.
12.2. V prípade nevyhovenia žiadosti, hoci len sčasti, vydá vedúci vecne príslušného organizačného útvaru písomné rozhodnutie o odmietnutí požadovanej informácie podľa prílohy č. 3 tejto Smernice. Rozhodnutie musí obsahovať náležitosti, ktoré ustanovuje Správny poriadok a doručuje sa žiadateľovi do vlastných rúk.
12.3. Žiadateľ môže podať odvolanie v lehote 15 dní od doručenia rozhodnutia o odmietnutí požadovanej informácie alebo márneho uplynutia lehoty na vydanie rozhodnutia o žiadosti.
12.4. Odvolanie sa podáva Mestu Handlová ako povinnej osobe, ktorá rozhodnutie vydala alebo mala vydať. Odvolanie sa prijíma v podateľni MsÚ, ktorá ho po zaevidovaní postúpi poverenému zamestnancovi. Tento odvolanie doručí na vybavenie vecne príslušnému organizačnému útvaru, ktorý žiadosť vybavoval. Vecne príslušný organizačný útvar predloží písomnosti spisu a odvolanie do desiatich dní primátorovi mesta na rozhodnutie spolu s návrhom rozhodnutia o odvolaní (zrušenie alebo potvrdenie rozhodnutia).
12.5. O odvolaní rozhoduje s konečnou platnosťou primátor mesta do 15 dní odo dňa doručenia odvolania v súlade s § 19 ods. 2 zákona o slobode informácií.
12.6. Pri rozhodovaní o odvolaní proti rozhodnutiu o odmietnutí požadovanej informácie sa postupuje podľa § 18 ods. 3 a 4 zákona o slobode informácií.
12.7. Rozhodnutie o odvolaní možno preskúmať súdom v konaní podľa osobitného zákona.
Postup povinnej osoby založenej mestom
13.1. Ak povinná osoba, ktorou je právnická osoba založená mestom, nevyhovie žiadosti o sprístupnenie informácie hoci len sčasti, dá bezodkladne najneskôr do troch dní mestu prostredníctvom povereného zamestnanca, ktorý vedie centrálnu evidenciu žiadostí, podnet na vydanie rozhodnutia podľa Čl. 12 bod 12.2. spolu s obdržanou žiadosťou.
13.2. Poverený zamestnanec prerokuje s prednostom MsÚ dôvody nesprístupnenia požadovanej informácie uvedené v podnete. Ak ten usúdi, že nie sú dôvody na nesprístupnenie alebo na obmedzenie prístupu k požadovanej informácii, poverený zamestnanec bezodkladne žiadosť vráti právnickej osobe s odporúčaním sprístupniť požadovanú informáciu.
13.3. Ak prednosta MsÚ usúdi, že sú dôvody na nesprístupnenie alebo na obmedzenie prístupu k požadovanej informácií, vydá rozhodnutie o odmietnutí poskytnúť informáciu podľa prílohy č. 3 Smernice.
Postup povinnej osoby zriadenej mestom
Podľa tejto Smernice postupujú aj organizácie zriadené mestom pri analogickom použití obsahu jednotlivých jej ustanovení. V tomto prípade v prvom stupni rozhoduje štatutárny orgán organizácie. Zriaďovateľ v zastúpení primátorom mesta je potenciálnym odvolacím orgánom.
Úhrada za sprístupnenie informácií
15.1. Informácie sa sprístupňujú bezplatne s výnimkou úhrady nákladov vo výške, ktorá nesmie prekročiť výšku materiálnych nákladov spojených so zhotovením kópií, so zadovážením technických nosičov a s odoslaním informácií žiadateľovi. Celková úhrada bude stanovená súčtom jednotlivých nákladov v závislosti od požadovanej formy sprístupnenia informácie.
15.2.Úhrada nákladov za sprístupnenie informácií je stanovená Sadzobníkom úhrad za sprístupnenie informácií, ktorý tvorí neoddeliteľnú súčasť tejto Smernice a ktorý Mesto Handlová vydáva v súlade s § 21 zákona č. 211/2000 Z. z. o slobodnom prístupe k informáciám v znení neskorších predpisov a vyhláškou MF SR č. 481/2000 Z. z..
16.1. Ak nie je v zákone o slobode informácií a v tejto Smernici ustanovené inak, použije sa na konanie zákon č. 71/1967 Zb. o správnom konaní v znení neskorších predpisov.
16.2. Porušenie tejto Smernice zo strany zamestnancov Mesta Handlová sa bude považovať za porušenie pracovnej disciplíny v zmysle Zákonníka práce.
Nadobudnutím účinnosti tejto Smernice sa ruší Smernica Mesta Handlová o poskytovaní informácií v zmysle zákona č. 211/2000 Z. z. o slobodnom prístupe k informáciám zo dňa 01.01.2001 a Sadzobník úhrad za sprístupňovanie informácií zo dňa 15.01.2001.
Smernica č. 4/2006, ktorou sa upravuje postup pri poskytovaní informácií v podmienkach územnej samosprávy mesta Handlová nadobúda účinnosť dňom 01.07.2006.
V Handlovej dňa 30.06.2006
Ing. Peter Hromádka, primátor mesta
Záznam o prijatí ústnej žiadosti o sprístupnenie informácie
Zápis v spise
Rozhodnutie o odmietnutí poskytnúť informáciu
Výzva na doplnenie žiadosti o sprístupnenie informácie
Potvrdenie prevzatia žiadosti o sprístupnenie informácie
Úradný záznam o odložení žiadosti o sprístupnenie informácie
Postúpenie žiadosti o sprístupnenie informácie
Oznámenie o predĺžení lehoty na vybavenie žiadosti o sprístupnenie informácie
Sazobník
Sekretariát Primátora mesta
Zamestnanci mesta (prednosta MsÚ, hlavný kontrolór, vedúci organizačných útvarov, MsP)
Základné školy v Handlovej
CVČ Relax Handlová
Mestský bytový podnik Handlová, s.r.o.
HATER - Handlová, spol.s r.o. Handlová
Seperdeo vita TV, spol. s r.o. Handlová
Jazmín n. o. Handlová
Aktualizované 7.2.2013
94160142

References: Čl. 1
 § 5
 § 3
 § 5
 § 8
 § 12
 § 8
 § 12
 § 17
 § 20
 § 122
 § 10
 § 11
 § 9
 čl. 2
 § 5
 § 2
 Čl. 8
 Čl. 9
 Čl. 10
 § 14
 §17
 § 19
 § 18
 Čl. 12
 § 21